"Selles toas olen elanud üle 40 aasta. Sinti tulime 1952. aastal Leo töö tõttu. Sindis sündis minu ainus poeg. Jaak saab 60. Poeg on kaks ülikooli lõpetanud. Õppis ajaloolaseks. Mina toetasin teda üksinda Tartus õppimise ajal kuus aastat. Pentsi sain vähe, 40 rubla. Toris käisin last hoidmas. Linnavalitsuses käisin koristamas. Töötasin kolme koha peal," kõneles Alma sellest, mida tähendab ema süda ja mure lapse hea  käekäigu pärast. Sindis proovis ta mitmeid ameteid, kuid kõige kauem, 16 aastat, töötas Alma Sindi haiglas sanitarina. Ta on ka eluaeg õmmelnud: "Kaks aastat õppisin Elvas ja Tartus olin üks aasta täiendamas. Ma olin väljaõppinud õmbleja. Tegin ise riided. Oli küll odav töö, aga see oli ikkagi lisateenistus. Jalaga masina peal tikkisin."